|  |  |  |  |
| --- | --- | --- | --- |
|  | TEHNIČNA SPECIFIKACIJA | **Priloga 5/b** |  |

Predmet javnega naročila VKS-236/24 za SKLOP 2., je dobava enega (1) delovnega vozila za kontrolo kanalizacijskega sistema.

Ponudnik mora pri pripravi ponudbe v celoti upoštevati tehnično specifikacijo naročnika. V kolikor predmet ponudbe ne bo izpolnjeval vseh opisov, zahtev, pogojev, navedb in kvalitete, navedene v razpisni dokumentaciji, bo naročnik tako ponudbo izločil iz nadaljnjega ocenjevanja.

**Ponudba mora izpolnjevati naslednje tehnične zahteve:**

* + 1. **Vozilo za kontrolo kanalizacijskega sistema (splošen opis)**

1. Vozilo

Poltovorno dvoosno vozilo nosilnosti do 3500 kg, ki ga je mogoče upravljati z izpitom B kategorije moči od 130 do 150 kW, z agregatom na dizelski pogon EURO 6.

Voznikova kabina s sedežem za voznika in enim sedežem za sopotnika, je od tovornega dela ločena s fiksno steno z odprtino, oziroma vrati ki omogočajo prehod v tovorni del vozila.

Tovorni del je namenjen vgradnji opreme za TV pregled cevi. Oprema za TV pregled cevi je vgrajena v tovorni del tako, da je to fizično (stena z drsnimi vrati) in funkcionalno ločen v dva sklopa.

Prvi sklop je vgrajen v osrednji del vozila, dostop je skozi desna stranska drsna vrata, ali potniško kabino. Namenjen je upravljanju s kamero za TV pregled in izdelavo poročil (kontrolna enota, napajalni del in pisarniški del).

Drugi sklop je vgrajen v zadnjem delu tovornega dela vozila, dostop je preko zadnjih dvojnih vrat brez zasteklitve in odpiranjem 2700. Namenjen je vgradnji opreme za izvajanje TV pregleda cevi (kamera, kabel z vitlom, cisterna z vodo za pranje opreme, dodatna oprema za kamero in orodje).

Barva vozila je bela, odbijači v temni barvi (plastika), jeklena platišča.

Na sprednjem delu strehe vozila je potrebno vgraditi rotacijsko ali utripajočo luč, na zadnjem delu pa komplet zaporednih utripajočih luči. Na sprednjem delu vozila (maska vozila pod pokrovom motorja) je potrebno vgraditi dve impulzno utripajoči luči

Delovno vozilo z opremo mora omogočati izvajanje TV pregleda cevi od premera 200 mm do premera 1600 mm neodvisno od ostalih virov energije za obdobje 8 ur dnevno, z možnostjo polnjenja baterij največ 12 ur. Glede na naravo dela morajo biti vsi deli dobavljene opreme primerno vgrajeni ali postavljeni v vozilo na tak način, da pri transportu in uporabi ne predstavljajo nevarnost za izvajalca del ali ostale osebe in predmete.

Vsa programska oprema in vgrajene komponente morajo biti kompatibilne s programom IKAS Evolution, katerega prenesemo z obstoječega vozila.

Napajanje s pomočjo agregata na motorni pogon ni dovoljeno!

1. Dokumentacija - vsa dokumentacija mora biti v slovenskem jeziku:

* Osnovna dokumentacija (se predloži ob dobavi delovnega vozila)

* Tehnična dokumentacija (se predloži ob dobavi delovnega vozila):
  + vsi opisi na vozilu za varno delovanje in vzdrževanje morajo biti v slovenskem jeziku
  + dokumentacija šasije s kabino in nadgradnjo z vsemi tehničnimi podatki in programsko opremo mora biti v slovenskem jeziku, če ni določeno drugače
  + navodila za vozno osebje v slovenskem jeziku
  + tehnična dokumentacija za vzdrževanje in servisiranje v slovenskem jeziku
  + lista nadomestnih delov - katalog (en izvod tudi v originalu proizvajalca šasije in nadgradnje)
* Garancijska dokumentacija:
  + garancijski listi z garancijskimi pogoji.
* Ostala dokumentacija (se predloži ob dobavi vozila):
  + račun z vsemi podatki, potrebnimi za takojšnjo registracijo delovnega vozila
  + carinska deklaracija z vsemi spremnimi dokumenti, če država proizvajalka ni članica EU
  + dokument o homologaciji
    1. **Tehnične specifikacije za vozilo:**

1. Skupna masa vozila:
   * skupna masa – max 3.500 kg
2. Motorni del:
   * vrsta motorja Euro6
   * moč motorja od 130 kW do 150 kW
   * delovna prostornina motorja 1.900 – 3.000 ccm3
   * rezervoar za gorivo volumen od 70 do 100l

1. Menjalnik:
   * avtomatski 5 stopenjski ali več
   * prestavno razmerje prem i=3,923
2. Zavorni sistem:
   * sistem proti blokiranju pri zaviranju ABS
   * sistem za stabilizacijo vozila ESP
   * sistem proti spodrsavanju koles pri speljevanju
   * aktivni zavorni asistent
   * parkirna zavora električna
3. Krmilni mehanizem:
   * hidravlični volan nastavljiv po višini in naklonom
   * tempomat
   * večfunkcijski volan
   * pomoč pri speljevanju navkreber
4. Kolesa in vzmetenje:
   * nosilec rezervnega kolesa in rezervno kolo
   * pnevmatike morajo biti ustrezne nosilnosti M+S
   * ojačano vzmetenje zaradi stalne obremenitve 3.500 kg
   * sprednja prema s povišano nosilnostjo
5. Električne naprave:
   * akumulator 12 V ali 24 V / min 92 Ah
   * alternator
   * dodatni alternator (predvideno za polnjenje dodatnih baterij za napajanje vgrajene opreme)
6. Kabina:
   * voznikov sedež nastavljiv po višini in globini ter nastavljiv nagib ledvenega dela z varnostnim pasom in naslonom za glavo
   * komfortni voznikov sedež
   * komfortni sovoznikov sedež
   * ledveni oporni del za voznikov sedež
   * ledveni oporni del za sovoznikov sedež
   * naslon za roko za voznikov sedež
   * naslon za roko za sovoznikov sedež
   * ogrevana in električno nastavljiva vzvratna ogledala
   * električni pomik stekel
   * polavtomatska klimatska naprava v kabini
   * varnostne blazine za voznika in sopotnika
   * opozorilni signal za vzvratno vožnjo
   * centralno zaklepanje z daljinskim upravljavcem za vsa vrata
   * obvezna oprema vozila (gasilni aparat, varnostni trikotnik, komplet prve pomoči)
   * dvigalka hidravlična
   * digitalni radio (DAB)
   * zvočni paket
   * luč za vzvratno vožnjo, meglenke
   * predoprema za navigacijo
   * vtičnica usb, 5v
   * polica nad sprednjim steklom
   * senzor padavin
   * predal pod kokpitom
   * prikaz zunanje temperature
   * samodejno prižiganje luči med vožnjo podnevi
   * ročaj za vstopanje za voznika in sovoznika
   * odlagalnik za pametni telefon vključno z brezžičnim polnjenjem
   * paket za integracijo pametnega telefona
   * paket za parkiranje s 360-stop. kamero
   * ogrevano vetrobransko steklo
   * električno pomagalo za zapiranje desnih drsnih vrat
7. Tovorni del:
   * tovorni del je ločen od kabine z drsnimi vrati
   * bočna desna drsna vrata z zasteklitvijo (dodatno tonirano steklo)
   * stopnica ob zadnjih vratih
   * zadnja dvokrilna vrata brez zasteklitve in odpiranjem za 2700
   * izpuh motorja bočno
8. Mere vozila:
   * skupna dolžina vozila od 5500 mm do 6100 mm
   * skupna širina vozila od 2200 mm do 2400 mm
   * skupna višina vozila od 2400 mm do 2650 mm
   * medosna razdalja od 3500 mm do 3800 mm
   * svetla dolžina tovornega dela od 3000 mm do 3300 mm
   * svetla širina tovornega dela od 1500 mm do 1900 mm
   * svetla višina tovornega dela od 1800 mm do 2000 mm
   * svetla odprtina odprtih bočnih drsnih vrat od 1000 mm do 1300 mm
   * svetla odprtina odprtih zadnjih vrat od 1500 mm do 1600 mm
9. Signalne luči:
   * na sprednjem delu strehe je potrebno vgraditi rotacijsko ali impulzno utripajočo luč
   * na sprednjem delu vozila (maska vozila pod pokrovom motorja) je potrebno vgraditi dve impulzno utripajoči luči
   * na zadnjem delu pa komplet zaporednih utripajočih luči (12 luči smer utripanja levo, desno in iz sredine)

**Opomba:** Maksimalna skupna višina vozila brez signalnih luči je 2600 mm.

Maksimalna skupna višina delovnega vozila s signalnimi lučmi je 2730 mm.

* + 1. **Tehnične specifikacije za nadgradnjo**

Tipsko vozilo je potrebno ustrezno predelati in vgraditi opremo za TV pregled cevi, kot je navedeno v nadaljevanju. Dodatki k opremi, ki so potrebni, da oprema zadosti zahtevanim funkcijam mora biti vključena v ponudbo brez doplačila.

Zagotavljanje posodabljanja in servisiranje dobavljene opreme (kamera, krmilna enota, računalnik in programska oprema) mora biti zagotovljeno v času uporabe dobavljene opreme ali najmanj za obdobje 10 let.

1. Opis nadgradnje

*Nadgradnja je tovarniško izdelana in vgrajena v vozilo.*

* voznikovo kabino in tovorni del ločuje predelna stena z odprtino, oziroma vrati ki omogočajo prehod v tovorni del vozila
* izvedba predelne stene v tovornem delu vozila za ločitev osrednjega dela in zadnjega dela
* v osrednjem delu je funkcionalno in ergonomsko izdelana notranjost za vgradnjo kontrolnega del (kontrolna enota za upravljanje s TV kamero), dela za obdelavo podatkov (monitorji, računalnik, enoto za shranjevanje video posnetka, tiskalnik), napajalnega dela (napajalno enoto z baterijami, pretvornikom napetosti in polnilcem iz omrežne napetosti 230V ter polnilcem iz alternatorja vozila) in pisarniškega dela (delavni pult z odlagalnimi površinami, predali, omarami, vrtljivim stolom na kolesih z možnostjo pritrditve, stenskimi magnetnimi pritrdilci), pomožnimi lučmi, klimatska naprava (vgradnja v tovornem delu) in dodatno klopjo (nad vgrajenimi baterijami), tla so obložena z odporno gladko talno oblogo iz umetne snovi
* v zadnjem delu funkcionalno izdelana plošča za pritrditev nosilca bobna kabla z vitlom za spuščanje, pod ploščo so izvlečni predali za transport TV kamere in dodatkov (kolesa, nosilci.....), vgradnja cisterne za vodo volumna od 30l do 60l za pranje TV kamere s pretočno črpalko in pršilnim nastavkom za pranje na 3 m dolgi cevi. V območju odprtine zadnjih vrat pod stropom vgraditi izvlečni rolo za zaščito pred dežjem (širine zadnje odprtine vrat in dolžine enake širini vratnega krila) s pritrdilnim elementom vgrajenim na vrata, stene v zadnjem delu vozila so prevlečene s poliestrom, vsi kovinski deli so izvedeni iz nerjavečih materialov, vgraditi monitor za spremljanje poteka pregleda in zvočno komunikacijo med obema prostoroma.

**Opomba:** Ponudbi je potrebno priložiti tehnično risbo notranje in vgrajene opreme (v nasprotnem primeru se ponudba zavrne kot nepopolna).

1. Kamera za TV pregled cevi

* Kamera 1 za pregled cevi mora omogočati kvaliteten TV pregled cevi od premera 200 mm do 1600 mm (pri usmerjenosti kamere v smeri osi cevi – nulti položaj) in prilagoditev osi objektiva glave kamere po višini (med delovanjem v cev z ustreznim pogonom)
* Kamera 2 za pregled cevi mora omogočati kvaliteten TV pregled cevi od premera 100 mm do 600 mm (pri usmerjenosti kamere v smeri osi cevi – nulti položaj) in prilagoditev osi objektiva glave kamere po višini (med delovanjem v cev z ustreznim pogonom)
* obe kameri z vsemi dodatki morata ustrezati zaščitnemu razredu IP68
* obe kameri morata omogočati delovanje pod delovnim nadtlakom do 1 bar v ohišju glave kamere in podvozja, z vgrajenimi senzorji za tlak
* vsi izpostavljeni deli kamer morajo biti odporni na agresivne kemikalije, ki se lahko pojavijo v komunalni odpadni vodi
* upravljanje s kamerami je preko kabla s sledečimi komandami (pomik naprej in pomik nazaj s funkcijo proti zvrnitvi kamere, vrtenje glave kamere okoli osi - neprekinjeno, vrtenje glave kamere levo in desno za ±1200, avtomatsko vračanje glave kamere v vodoravni položaj s pogledom naprej – nulti položaj)
* glava kamere 1 z vgrajeno kamero za zajem slike mora omogočati avtomatsko ali ročno nastavitve ostrine, osvetlitve in vsaj 10 x optični zoom, 15 x digitalni zoom, ter laserjem za merjenje poškodb, ter profilov cevi
* glava kamere 2 z vgrajeno kamero za zajem slike mora omogočati avtomatsko ali ročno nastavitve ostrine, osvetlitve in vsaj 2 x optični zoom, 15 x digitalni zoom
* obe kameri morata imeti polno digitalno ločljivost HD
* hitrost prenosa podatkov v HD-SDI standardu
* osvetlitev z LED lučmi zaradi manjše porabe energije in po potrebi z možnostjo vgradnje dodatnih luči, omogočena mora biti nastavitev svetilnosti luči
* v kameri mora biti vgrajen merilni modul za merjenje nagiba
* obe kameri morata oddajati radijski signal zaradi ugotavljanja položaja kamere na terenu vsaj do globine 4 m (signal mora biti kompatibilen z opremo za detekcijo signala)
* na kamerah mora biti vgrajen nastavek za spuščanje kamere v jašek z vitlom vsaj do globine 15 m
* kamera 1 mora omogočati pregled okroglih in ovalnih kanalov različnih materialov
* kamere se pomikajo po kanalski cevi s pomočjo koles
* pogonski sklop kamere 1 s kolesi mora biti sposoben potiskati kamero in kabel kamere do dolžine kabla kamere, ki je ponujen v ponudbi
* v kamerah mora biti vgrajen senzor za tlak z opozorilnim signalom na kontrolni enoti za zagotavljanje tesnjenja kamere z nadtlakom
* upravljanje s kamerami mora biti omogočeno iz pisarniškega dela preko kontrolne enote za vse naštete funkcije, kontrolni del mora omogočati preklop na upravljanje kamere z daljinskim upravljalcem, ki služi za upravljanje vitla in bobna kabla ter pomik kamere naprej nazaj.
* opremo za detekcijo signala kamere, ki je kompatibilna z dobavljenimi kamerami 1 in 2

1. Kabel kamere in vitel

* vitel za spuščanje kamere v jašek in kolo za odvijanje kabla morata biti na istem nosilcu, ki je opremljen z gibljivo lučjo za osvetlitev revizijskega jaška
* vitel za spuščanje kamere mora biti dimenzioniran na ustrezno nosilnost, in sicer na maksimalno obtežbo polno opremljene kamere
* za spuščanje v jašek je predvideti nerjavno jekleno pleteno vrv dolžine vsaj 18 m za spuščanje kamere v jaške globine vsaj 15 m
* kabel za kontrolo kamere in prenos podatkov mora biti dolžine vsaj 500m
* kabel kamere mora biti sestavljen iz ustreznega števila prevodnikov (žic, optike itd.) za prenos kontrolnih signalov in video signala (prenos večjega števila signalov po enem prevodniku ni dovoljen, razen optike)
* plašč kabla mora biti ustrezno zaščiten proti mehanski obrabi pri drsenju kabla
* kabel mora biti ojačan z dodatnimi vlakni zaradi nateznih sil pri pomikanju kamere, ojačitev mora dopuščati stalno maksimalno upogibnost kabla glede na radije, ki jih določajo vodila kabla (pripomoček za ukrivljanje kabla, vodilna koles, boben…..)
* kabel in konektor za priključek na kamero morata biti odporna na agresivne kemikalije, ki se lahko pojavijo v komunalni odpadni vodi
* kabel in konektor morata biti v vodotesni izvedbi
* kabel kamere mora ustrezati razredu zaščite IP68
* kabel kamere mora biti navit na samonavijalni boben z ustrezno blokado vrtenja (varovanje proti nekontroliranem razvijanju kabla)
* zagotovljeno mora biti sinhrono odvijanje in navijanje kabla glede na hitrost pomikanja kamere po cevi
* kolo za odvijanje kabla mora imeti vgrajen števec dolžine odvitega kabla natančnosti 10 cm
* upravljanje dvigovanja in spuščanja kamere v jašek, odvijanja in navijanja kabla na boben ter pomikanja kamere naprej nazaj mora biti omogočeno z daljinsko kontrolno enoto v zadnjem delu vozila
* kabel kamere mora biti ustrezno ojačan, zagotavljati mora nosilnost potrebno za ročno izvlečenje kamere
* na nosilcu kabla in daljinski kontrolni enoti mora biti vgrajen gumb za zasilni hitri izklop celotne naprave
* pripomoček za ukrivljanje kabla z enostavnim sistemom za namestitev in odstranitev v revizijski jašek, namestitev mora biti mogoča brez vstopa v revizijski jašek.

1. Kontrolna enota

* upravljanje s kamero in kablom za vse navedene funkcije pod točko 2.3.3 odstavek ii. in iii. preko krmilnih tipk ali joistick-ov (pomik kamere naprej nazaj, vrtenje glave kamere okoli osi – neprekinjeni, pomik glave kamere levo desno, kontrola proti zvrnitvi, nastavitvi ostrine slike, nastavitev osvetlitve, funkcija zoom, samodejno navijanje in odvijanje kabla – vklop/izklop, nastavitev svetilnosti luči, vklop/izklop radarskega signala, laserja)
* zajem podatkov in ustrezna povezava perifernih naprav senzorjev, računalnika in snemalne naprave (dolžine pregleda, naklona, merjenje napak, časa, besedila in video števca )
* obdelava podatkov in ustrezen vpis podatkov na video signal (zahteva se uporaba šumnikov)
* obdelava podatkov iz senzorjev in posredovanje le teh v računalnik (povezava s programsko opremo)
* spremljanje varnostnih signalov in opozarjanje (nadtlak v kameri)
* glede na vhodne in izhodne signale je potrebno predvideti ustrezne priklope za vhodno/izhodne naprave
* gumb za zasilni izklop naprave
* ravni barvni LCD ekran visoke ločljivosti 4K velikosti vsaj 15" za pregled video signala iz kontrolne enote z že dodanim ustreznim tekstovnim opisom in podatki iz računalnika in snemalne naprave (vgrajen v osrednji del vozila)
* ravni barvni LCD ekran visoke ločljivosti 4K velikosti vsaj 15" (vgrajen v zadnji del vozila).

Gretje nadgradnje mora omogočati uporabo delovnega vozila do - 15 ºC zunanje temperature.

1. Napajalna enota

* Lithium baterije s kapaciteto, ki omogoča neodvisno delovanje sistema vsaj 8 ur in sistemom za kontrolo polnjenja in porabe energije za posamezne celice
* ustrezen polnilec baterij z možnostjo preklopa napajanja alternator ali omreža napetost 230 VAC,
* napajanje iz omrežne napetosti maksimalno 12 ur za dosego maksimalne kapacitete baterij avtomatsko polnjenje in izklop
* standardni priključek napajalnika iz omrežne napetosti na zunanji strani levega boka – priključek mora biti ustrezno zaščiten s pokrovom in razreda zaščite IP44 (16A 2P + ), priložen mora biti napajalni kabel dolžine vsaj 10 m
* pretvornik napetosti iz enosmerne napetosti na baterijah na ustrezno napetost za potrebe perifernih naprav, predvideti je potrebno tudi proste vtičnice z omrežno napetostjo 230VAC in sicer 1x v zadnjem delu vozila in 4x v osrednjem delu vozila
* v kolikor napajalna enota ne zagotavlja neprekinjenega dovoda električne energije je potrebno vgraditi UPS napravo ustreznih kapacitet za zagotavljanje napajanja za računalnik
* na napajalni enoti morajo biti indikatorji in prikazovalniki izhodne napetosti, napetosti baterij in stanja polnjenja.

1. Shranjevanje video posnetka

* snemalna naprava v povezavi s programsko opremo mora pretvoriti video signal opremljen s tekstom v digitalno obliko in ga shraniti v spominski modul, pri čemer mora biti omogočeno shranjevanje na izmenljivi disk
* digitalni zapis na nosilcu mora biti v ustreznem formatu, ki ga podpira večina industrijsko izdelanih predvajalnikov (Dvix, WMV, MPEG1/2/4, AVI.......)
* posnetek video signala na izmenljivem disku mora biti kompatibilen s ponujeno programsko opremo za pregled kanalizacijskih cevi, tako da je omogočeno kasnejše enostavno pregledovanje posnetkov v povezavi z izdelanimi poročili, iskanje lokacije in predvajanje dela posnetka, ki glede na izdelano poročilo vsebuje posnetek odseka ali revizijskega jaška, ki ga obdelujemo (iskanje mora biti avtomatizirano – glej zahteve programske opreme).

1. Računalniška in programska oprema

* barvni monitor velikosti vsaj 22" Full HD
* industrijski računalnik WIN 10 loT LTSC (procesor Intel i5 procesna tehnologija 12. generacije, 2,5GHz, 16 GB RAM-a, HDD 1:500 GB SSD, HDD 2:2 TB SSD,
* ethernet 10/100/1G mrežna kartica; priključek 2 x USB 3.0) z ustreznimi karticami in priključki, ki so potrebni za funkcionalno delovanje opreme, programa MPEG 1/2/3/4 PC kartica
* barvni tiskalnik ( brizgalni, format izpisa velikosti A4)
* tipkovnica (slo) in miška
* operacijski sistem Windows 10 v angleškem jeziku in paketom Office 2021 v slovenskem jeziku
* vsa programska oprema mora biti kompatibilna s programom Ikas Evolution, katerega prenesemo z obstoječega vozila
  + 1. **Preseganje tehničnih zahtev**

1. Kabel kamere

Kabel za kontrolo kamere in prenos podatkov mora biti dolžine 450m ali več, da se smatra za preseganje tehničnih zahtev.

1. Kamera za TV pregled cevi

Kamera 1 za pregled cevi mora omogočati kvaliteten TV pregled cevi od premera 200 mm do 1600 mm ali več, da se smatra za preseganje tehničnih zahtev.

|  |  |
| --- | --- |
| **DOKUMENTACIJA:** |  |
| Ponudnik bo dolžan predati kupcu naslednjo dokumentacijo. Vsa dokumentacija mora biti v slovenskem jeziku. |  |
| **Tehnična dokumentacija :** |  |
| * dokumentacija z vsemi tehničnimi podatki, vključno s potrebnimi risbami, načrti in slikami iz katerih je razvidno, da vozilo ustreza zahtevam za šasijo in nadgradnjo |  |
| navodila za upravljalno osebje s tehničnim opisom delovanja (elektronska in tiskana verzija) |  |
| * navodila za manipulacijo, varno delo in izven-servisno vzdrževanje v skladu s veljavnimi predpisi |  |
|  |  |
| **Garancijska dokumentacija:** |  |
| * garancijska knjižica z garancijskimi pogoji |  |
| * seznam pooblaščenih servisov v Sloveniji |  |
|  |  |
| **Ostala dokumentacija:** |  |
| * dva računa z vsemi podatki, potrebnimi za registracijo |  |
| * homologacijski dokument (izjava o skladnosti, da vozilo kot celota ustreza predpisom v RS) |  |
| * potrdilo oz. poročilo o periodičnem pregledu in preskusu delovne opreme kot celote, s strani za to pooblaščenega podjetja |  |
| * Oznaka skladnosti CE v skladu s Pravilnikom o varnosti strojev (Ur.l. RS, št. 75/2008, 66/2010, 17/2011-ZTZPUS-1, 74/2011) |  |
| * ES izjava o skladnosti v skladu s Pravilnikom o varnosti strojev (Ur.l. RS, št. 75/2008, 66/2010, 17/2011-ZTZPUS-1, 74/2011) |  |
| * Navodila za uporabo, vzdrževanje in preizkušanje v skladu z Odredbo o varnosti strojev s Pravilnikom o varnosti strojev (Ur.l. RS, št. 75/2008, 66/2010, 17/2011-ZTZPUS-1, 74/2011) |  |
| * katalog nadomestnih delov za vozilo in nadgradnjo v elektronski obliki |  |
| * dokumentacija za servisiranje in vzdrževanje strojev z navodili za mehanske sklope, električnimi načrti in hidravličnimi načrti za navedeni sklop v elektronski obliki (tehnična dokumentacija za vzdrževanje in servisiranje stroja z vsemi električnimi in hidravličnimi shemami), |  |
| * pisno potrdilo o usposabljanju upravljavcev naročnika , na lokaciji naročnika VOKA SNAGA, d.o.o, Vodovodna 90, 1000 Ljubljana |  |
|  |  |
| **Rok in način dobave** |  |
| Izvajalec mora delovno vozilo, ki je predmet razpisa dobaviti ter opraviti vse pripadajoče storitve največ v roku 120 koledarskih dni. |  |
|  |  |
| **Garancijski rok** |  |
| Ponudnik mora za ponujena delovna vozila nuditi najmanj garancijsko dobo:  • za vozilo in nadgradnjo dve (2) leti brez omejitve prevoženih km,  • proti rjavenju šasije in vozila šest (6) let |  |
| **Servisiranje in rezervni deli** |  |
|  |  |
| * servis za garancijsko in izven garancijsko servisiranje mora biti oddaljen največ 50 km od lokacije naročnika VOKA SNAGA, d.o.o, Cesta dveh cesarjev 111, 1000 Ljubljana |  |
| * Najbližji servis naročniku je na lokaciji:   Šasija  Nadgradnja |  |
| * servis z najmanj dveletnimi izkušnjami servisiranja primerljivih vozil | |
| * prodajalec mora zagotoviti izvedbo servisnih storitev in dobavo rezervnih delov za obdobje desetih (10) let od dobave. Servisne storitve mora zagotavljati z odzivnim časom dveh delovnih dni s hkratno dobavo in zamenjavo obrabljivih rezervnih delov | |
|  | |
| **Usposabljanje** | |
| Ponudnik je dolžan upravljavce in vzdrževalce naročnika teoretično in praktično usposobiti za varno uporabo delovne opreme v skladu z navodili za uporabo, vzdrževanje, preizkušanje in servisiranje delovne opreme proizvajalca delovne opreme ter o tem izdal naročniku, s poimenskim seznamom, pisno potrdilo o usposabljanju, na lokaciji naročnika VOKA SNAGA, d.o.o, Vodovodna 90, 1000 Ljubljana . | |
|  | |
| **Reklamacije** | |
| Naročnik bo morebitne reklamacije uveljavljal v skladu z določili Obligacijskega zakonika ter v skladu z določili, navedenimi v osnutku pogodbe. | |
|  | |
| **Prevzem vozil** | |
| Prevzem se bo opravil na lokaciji na lokaciji naročnika VOKA SNAGA, d.o.o, Vodovodna cesta 90, 1000 Ljubljana | |
| Dobava se bo štela za pravilno izvršeno, ko bo predmet javnega naročila, vključno celotno pripadajočo dokumentacijo prevzet in ko bo podpisan primopredajni zapisnik o prevzemu vozil. | |
|  | |